
1. PÁLYÁZATI FELHÍVÁS
1.1. A közvetlen költségvetési felhasználó 
A pályázat kiírója a Pomurska madžarska samoupravna narodna skupnost – Muravidéki Magyar Önkormányzati Nemzeti Közösség (a továbbiakban: MMÖNK), Glavna ulica – Fő utca 124., 9220 Lendava–Lendva.
1.2. A nyilvános pályázat jogi alapja 
A nyilvános pályázat A kiegyensúlyozott területi fejlődést elősegítő törvény 14. cikke (SzK Hiv. lapja 20/11, 57/12 és 46/16 sz.), a Közpénzekről szóló törvény (SzK Hiv. lapja 11/11 – egységes szerkezetbe foglalt hivatalos szöveg, 14/13 – mód., 101/13, 55/15 – ZFisP, 96/15 – ZIPRS1617 és 13/18 sz.), A Szlovén Köztársaság 2018-as évre vonatkozó költségvetése (SzK Hiv. lapja 80/16 és 71/17 sz.), A Szlovén Köztársaság 2019-es évre vonatkozó költségvetése (SzK Hiv. lapja 71/17 sz.), A Szlovén Köztársaság 2018-as és 2019-es költségvetésének végrehajtásáról szóló törvény (ZIPRS1819) (SzK Hiv. lapja 71/17 és 13/18-ZJF-H sz.), A kiegyensúlyozott területi fejlődést elősegítő törvény (ZSRR-2) (SzK Hiv. lapja 20/11, 57/12 és 46/16 sz.), A magyar nemzeti közösség gazdasági alapjának serkentési programja 2017–2020 (2017. 06. 29-én elfogadott, 09502-1/2017/3 sz. kormányhatározat), valamint A magyar nemzeti közösség gazdasági alapjának módosított serkentési programja 2017–2020 (2018. 01. 18-án elfogadott, 09502-1/2017/7 sz. kormányhatározat) (a továbbiakban: Program), A fejlesztési programok és elsőbbségi feladatok előmozdítását szolgáló eszközök elosztásának folyamatára, kritériumaira és módjára vonatkozó rendelet (SzK Hiv. lapja 56/11 sz.), Az Európai Bizottság 2013. december 18-i, 1407/2013/EU számú rendelete az Európai Unió működéséről szóló szerződés 107. és 108. cikkének a csekély összegű támogatásokra vonatkozó alkalmazásáról (EU Hiv. lapja L 352, 2013. 12. 24.), A Pénzügyminisztérium 2016. 05. 09-i „de minimis” támogatási program „MGRT de minimis pénzügyi támogatások kivitelezésének programja – de minimis (Program izvajanja finančnih spodbud MGRT – de minimis) (bejelentési szám: M001-2399245-2015/I) véleménye alapján kerül megjelentetésre. 
Az MMÖNK a jelen nyilvános pályázat során végzett valamennyi intézkedést (beadványok kezelése, határozatok kiadása, szerződések megkötése, szerződések kivitelezése stb.) a fentiekben felsorolt jogalapok alapján és azokkal összhangban fogja végrehajtani. A nyilvános pályázat vagy a társfinanszírozási szerződés rendelkezései és a fent felsorolt jogalapok között felmerülő eltérések esetén az utóbbiak alkalmazandók közvetlenül. 
A jelen nyilvános pályázatban használt kifejezések/fogalmak értelmezéséhez az Európai Bizottság 2013. december 18-i, 1407/2013/EU számú, az Európai Unió működéséről szóló szerződése 107. és 108. cikkének a csekély összegű támogatásokra vonatkozó alkalmazásáról (EU Hiv. lapja L 352, 2013.12.24.) szóló rendeletet kell alkalmazni. 
2. A NYILVÁNOS PÁLYÁZAT TÁRGYA, JOGOSULTSÁGI TERÜLETEI, SZÁNDÉKA ÉS CÉLJA 
2.1. A nyilvános pályázat tárgya
A nyilvános pályázat tárgya azon projektek társfinanszírozása, amelyek biztosítják a Program 1. számú Intézkedésének – A gazdasági befektetések ösztönzése céljainak megvalósulását. 
2.2. Jogosultsági területek 
amelyeken lehetőség lesz a projektek megvalósításának társfinanszírozására: 
Az őshonos magyar nemzeti közösség által lakott területen: 
· Dobronak Községben: Dobrovnik/Dobronak és Žitkovci/Zsitkóc,

· Hodos Községben: Hodoš/Hodos és Krplivnik/Kapornak,

· Moravske Toplice Községben: Motvarjevci/Szentlászló, Pordašinci/Kisfalu, Čikečka vas/Csekefa, Prosenjakovci/Pártosfalva, Središče/Szerdahely,

· Lendva Községben: Radmožanci/Radamos, Kamovci/Kámaháza, Genterovci/Göntérháza, Mostje/Hídvég, Banuta/Bánuta, Dolga vas/Hosszúfalu, Dolgovaške gorice/Hosszúfaluhegy, Lendavske gorice/Lendvahegy, Lendava/Lendva, Dolnji Lakoš/Alsólakos, Gornji Lakoš/Felsőlakos, Čentiba/Csente, Dolina/Völgyifalu, Pince/Pince, Pince marof/Pincemajor, Petišovci/Petesháza, Trimlini/Hármasmalom, Gaberje/ Gyertyános, Kapca/Kapca, Kot/Kót és 

· Šalovci Községben: Domanjševci/Domonkosfa.
2.3. A nyilvános pályázat szándéka 
A nyilvános pályázat szándéka az őshonos nemzeti közösség által lakott terület gazdasági fejlesztésének serkentése a mikro-, kis- és középvállalatok új termelési teljesítőképességeinek társfinanszírozásával és a már meglévők frissítésével. 
2.4. A nyilvános pályázat célja 
A nyilvános pályázat célja a vállalatok beruházási volumenének növelése az őshonos nemzeti közösség által lakott területen, valamint a lakosságnak a programterület fejlődésébe való aktív bevonása. 
A Program két célt tartalmaz: 
1. a gazdasági szereplők bevonása a társfinanszírozásba 
2. a munkanélküliségi ráta csökkentése a jogosultsági területeken 
3. A NYILVÁNOS PÁLYÁZATON VALÓ RÉSZVÉTEL FELTÉTELEI
Minden pályázónak alá kell írnia és a beadványhoz mellékelnie kell az 1. számú űrlapot: A pályázó nyilatkozata a pályázati feltételek teljesítéséről és elfogadásáról, amellyel büntetőjogi és anyagi felelőssége mellett igazolja, hogy teljesíti és elfogadja a nyilvános pályázaton való részvétel valamennyi feltételét. 
Amennyiben a feltételek teljesítésével kapcsolatban kétség merülne fel, az MMÖNK a pályázótól további magyarázatot kérhet. 
3.1. Jogosult pályázók
Mindazon jogi és természetes személyek, akik gazdasági tevékenységgel foglalkoznak és jelen pályázat benyújtásának időpontjában legalább 12 hónapja A gazdasági társaságokról szóló törvény – ZGD-1 (SzK Hivatalos lapja, 65/09 – UPB, 33/11, 91/11, 32/12, 57/12, 44/13 – US rend., 82/13, 55/15 és 15/17 sz.) értelmében bejegyzettek, valamint az alábbi feltételeknek is eleget tesznek:
1. A pályázat benyújtásának időpontjában a jogosult területen legalább 12 hónapja kell székhellyel rendelkezniük, 
2. A projektet a jogosult területen fogják megvalósítani, a pályázó pedig egyben vállalja, hogy a társfinanszírozott alapeszközöket a jogosult területről 5 évig nem viszi el,
3. Nem részesülnek a nehézségekkel küzdő gazdasági társaságok megsegítésére nyújtott állami támogatásban (A nehézségekkel küzdő gazdasági társaságok támogatásáról és szerkezetátalakításáról szóló törvény – SzK Hivatalos lapja, 5/17 sz., valamint a 651/2014/EU rendelet 2. cikkének 18. pontja),

4. A pályázó és/vagy a pályázó többségi tulajdonosa ellen a pályázat megjelentetésének napján nem folyik kényszerfelszámolási, csőd-, felszámolási vagy kényszerleállási eljárás, üzleti tevékenységét a bíróság más okokból nem irányítja és nem fizetésképtelen A pénzügyi műveletekről, a fizetésképtelenségi eljárásokról és a kényszerfelszámolásról szóló törvény (3) bekezdésének 2. pontja értelmében (SzK Hivatalos lapja, 13/14 – egységes szerkezetbe foglalt hivatalos szöveg, 10/15 – mód., 27/16, 31/16 és 38/16 – US rend. és 63/16-ZD-C). Amennyiben az említett eljárások valamelyikének elindítására a benyújtott pályázat értékelése közben kerül sor, a pályázat elutasításra kerül. 
5. A pályázónak a pénzügyi igazgatóság szabályozásáról szóló törvény szerinti, az adóhivatal részéről beszedendő, a kötelező járulékokból származó vagy egyéb, nem adójellegű lejárt kötelezettsége nem áll fenn (50 euró vagy több a pályázat benyújtásától a szerződés aláírásáig); a pályázó, amely gazdasági szereplő, abban az esetben sem teljesíti a kötelezettségeit, ha nem nyújtotta be a munkaviszonyból származó jövedelemre vonatkozó adólevonásoknak a pályázat benyújtása, illetve a szerződés megkötése időpontjáig számított utolsó egy évre szóló elszámolásait. 
6. A minisztérium és az MMÖNK vonatkozásában a pályázó vagy vele kapcsolatos vállalat tekintetében nem áll fenn üzleti tevékenység tilalma A feddhetetlenségre és a korrupció megelőzésére vonatkozó törvény 35. cikkében meghatározott értelemben (SzK Hivatalos lapja, 69/11 sz. – egységes szerkezetbe foglalt hivatalos szöveg),

7. A pályázó tényleges tulajdonosai szerepelnek az AJPES Tényleges tulajdonosok nyilvántartásában és A pénzmosás, valamint a terrorizmus finanszírozásának megelőzéséről szóló törvény 19. cikkével összhangban (Uradni list RS, št. 60/07, 19/10, 77/11, 108/12 – ZIS-E in 19/14 in 68/16 – ZPPDFT-1) nem érintett(ek) a pénzmosás és terrorizmus finanszírozása miatt indított eljárásokban, 
8. A pályázat benyújtásának időpontjában a Szlovén Köztársaságban végzett tevékenységgel szerepelnek a nyilvántartásban, 
9. Ugyanarra az állami támogatás elemeit tartalmazó célra nem részesülnek a közforrásokból származó társfinanszírozásban, valamint nem vesznek részt semmilyen közforrások beszerzésére vonatkozó folyamatban (helyi, állami vagy EU-s költségvetés), 
10. Nem azok közé a vállalatok közé tartoznak, amelyek a Bizottság rendelete alapján nem részesülhetnek csekély összegű (de minimis) támogatásban (a pályázati dokumentáció 4.4. pontja – A „de minimis” szabály szerinti támogatások),
11. A tulajdonos vagy a felelős személy nem volt olyan vállalat tulajdonosa (25 vagy több százalékban) vagy felelős vezetője, amely állami vagy európai alapokból eredő eszközöket kapott, de nem teljesítette az összes, az állami vagy az európai eszközök odaítélését megalapozó szerződésből eredő kötelezettségét.

12. A támogatható költségek kizárólag csak a vállalat elsődleges, illetve főtevékenységével kapcsolatos alapeszközök költségei,
13. Mikro-, kis- és középvállalatok (Mikro-, kis- és középvállalatok a Bizottság 2003/361/EK számú ajánlása és 651/2014 számú rendelete szerinti meghatározás alapján
). 
3.2. A „de minimis” szabály alapján nem jogosult pályázók 
A „de minimis” szabály alapján odaítélt támogatás előírásaival összhangban a jelen nyilvános pályázaton semmilyen esetben sem jogosultak indulni azon gazdasági szereplők, amelyek az Európai Bizottság 2013. december 18-i, 1407/2013/EU számú, az Európai Unió működéséről szóló szerződés 107. és 108. cikkének a csekély összegű támogatásokra vonatkozó alkalmazásáról szóló rendelete (a továbbiakban: Bizottság rendelete) 1. cikkében meghatározott ágazatokban tevékenykednek. 
A nem jogosult pályázók „de minimis” szabály alapján benyújtott pályázatai elutasításra kerülnek. 
4. FINANSZÍROZÁS
4.1. A nyilvános pályázatra rendelkezésre álló eszközkeret 
A jelen, 2019-es évre vonatkozó pályázat keretében rendelkezésre álló, vissza nem térítendő eszközök összege 350.000,00 euró.
A szükséges pénzkeretet a Gazdaságfejlesztési és Technológiai Minisztérium 160045 számú – A nemzeti közösségek által lakott területek fejlesztése című költségvetési tétel biztosítja. Az NRP (Fejlesztési Programok Terve) száma az állami költségvetésben: 2130-18-9701.
4.2. Az igényelt eszközök összegének korlátozása 
Az eszközök kifizetései a Gazdaságfejlesztési és Technológiai Minisztérium költségvetési forrásainak rendelkezésre állásától függnek. Amennyiben a fent említett tételen az eszközök felhasználási jogát megszüntették vagy csökkentették, az MMÖNK-nak joga van arra, hogy a nyilvános pályázatot és a társfinanszírozásra vonatkozó határozatokat visszavonja vagy a társfinanszírozási szerződéssel összhangban módosítsa a támogatás összegét vagy a kifizetések ütemét. 
A minimális igényelhető összeg 20.000,00 euró, amelynél a beruházás (támogatható költségek)  legalacsonyabb értéke 25.000,00 euró, a maximális pedig 80.000,00 euró, amelynél a beruházás (támogatható költségek) legalacsonyabb értéke 100.000,00 euró.. Az odaítélt támogatást a „de minimis” szabály is korlátozza, éspedig úgy, hogy az érintett vállalat együttes állami támogatásának összege három egymást követő naptári évben nem haladhatja meg a 200.000,00 eurót (illetve a 100.000,00 eurót, ha a közúti ágazatban működő vállalatról van szó). Annak megállapításánál, hogy az új „de minimis” támogatás meghaladja-e a „de minimis” támogatás engedélyezett összegét, figyelembe kell venni mindazon de minimis szabály szerinti támogatásokat, amelyeket az egyesített vagy az összevont vállalatok az utóbbi három évben kaptak. 

Az odaítélt támogatás intenzitása a jelen pályázat keretében igényelhető eszközök teljes értékének legfeljebb 75 százalékát teheti ki. A kedvezményezettnek legalább 25 százalékos önrészt kell biztosítania, amely közeszközöket nem tartalmazhat. Amennyiben a pályázó ÁFA visszaigénylésére jogosult adóköteles jogi személy, a támogatás ÁFA nélküli összegének legfeljebb 75 százalékára jogosult.

4.3. A költségek támogathatósági időszaka 
A költség abban az esetben támogatható, ha a projekt tárgyának kifizetésére és beszerzésére, valamint a munkafolyamatba való bevonására és működőképessé tételére a jogosultsági területen, a költségek támogathatóságának időszakában került sor. 
A költségek támogathatósági időszaka a 2019-es költségvetési év. Az MMÖNK kizárólag azokat a támogatható költségeket fogja társfinanszírozni, amelyek a pályázat benyújtásának időpontjától legkésőbb 2019. 09. 30-ig keletkeztek. 
A jóváhagyott, de fel nem használt eszközöket az adott költségvetési évből a következőkbe nem lehet átvinni. 
4.4. Támogatás a „de minimis” szabály alapján 
Jelen pályázat keretében az eszközök a Bizottság 2013. december 18-i, 1407/2013/EU számú, az Európai Unió működéséről szóló szerződés 107. és 108. cikkének a csekély összegű támogatásokra vonatkozó alkalmazásáról szóló rendelettel (EU Hiv. lapja L 352, 2013. 12. 24.) (a továbbiakban: a Bizottság rendelete) összhangban kerülnek odaítélésre.
A Bizottság rendeletével összhangban „de minimis” nem részesülhetnek támogatásban a következő vállalatok: 

1. az alábbi ágazatokban tevékenykedők: 

· halászat és akvakultúra,

· az Európai Közösséget létrehozó szerződés I. számú mellékletében felsorolt mezőgazdasági termékek elsődleges termelése, 

· az Európai Közösséget létrehozó szerződés I. számú mellékletében felsorolt mezőgazdasági termékek feldolgozása és értékesítése, éspedig a következő esetekben: 

i. ha a támogatás összegét az érintett, elsődleges termelőktől felvásárolt vagy általuk a piacra bocsátott termékek ára vagy mennyisége alapján határozzák meg, 
ii. ha a támogatás előfeltétele, hogy azt részben vagy teljesen az elsődleges termelőkre ruházzák át;
2. ha exportra vonatkozó, illetve ha harmadik országba vagy tagállamba történő exporttal kapcsolatos tevékenység támogatásáról van szó, mint például az exportált mennyiségekhez, értékesítési hálózat kialakításához és működéséhez vagy egyéb exporttevékenységgel kapcsolatos folyó kiadásokhoz közvetlenül kapcsolódó támogatások. 

3. ha a támogatás előfeltétele a hazai termékek előnyben részesítése az importált termékekkel szemben;
4. ha az egyesített vállalat teljes támogatási összege az utóbbi három költségvetési évben a támogatás formájától és a kitűzött céljától függetlenül meghaladja a 200.000,00 eurót, függetlenül attól, hogy a támogatás állami, községi vagy uniós forrásokból származik (kereskedelmi közúti árufuvarozásban tevékenykedő vállalatok esetén a maximális engedélyezett támogatási összeg 100.000,00 euró);
5. ha a támogatás célja járművek beszerzése a kereskedelmi közúti árufuvarozásban tevékenykedő vállalatoknál. 

4.4.1. A „de minimis” támogatás halmozhatósága:

A „de minimis” támogatás nem halmozható ugyanazon támogatható költségekkel vagy ugyanazon kockázatfinanszírozási intézkedéssel kapcsolatos állami támogatással, ha az ilyen jellegű halmozás meghaladná a támogatás maximális intenzitását vagy összegét.
Az 1407/2013/EU számú bizottsági rendelettel összhangban megítélt „de minimis” támogatás a Bizottság 360/2012/EU számú rendelete alapján megítélt „de minimis” támogatással halmozható, éspedig a 360/2012. számú rendeletben meghatározott maximális összegig. 

Az 1407/2013/EU számú bizottsági rendelettel összhangban megítélt „de minimis” támogatás az egyéb „de minimis” rendeletek alapján megítélt „de minimis” támogatással halmozható, éspedig a megfelelő maximális összegig (200.000, illetve 100.000 euró). 

A támogatás kedvezményezettjének a beadványhoz mellékelnie kell egy írásbeli nyilatkozatot (9. számú pályázati nyomtatvány: „De minimis”-nyilatkozat), amellyel igazolja, hogy a „de minimis” támogatás összege nem haladja meg a „de minimis” támogatás maximális összegét és a támogatás egyéb előírások szerinti intenzitását, valamint szerepelteti benne a következőkre vonatkozó adatokat: 
1. az egyéb „de minimis” támogatásokra, amelyeket az elmúlt kettő és a folyó költségvetési évben kapott a fentiekben említett vagy más „de minimis” rendelet alapján. 

2. az egyéb, már megkapott vagy igényelt, azonos támogatható költségekre vonatkozó támogatásról.
Amennyiben a beadványban szereplő adatok azt mutatják, hogy az 1. és a 2. pont szerinti eszközök együttes összege meghaladja a „de minimis“ szabály szerinti korlátozási keretet, a pályázat elutasításra kerül. 
Az MMÖNK mint támogató az egyedi „de minimis” támogatások nyilvántartását a támogatás odaítélésének időpontjától számított 10 évig fogja megőrizni. 
4.5. Kettős finanszírozás 
A pályázók a jelen nyilvános pályázatra olyan projekteket, amelyek megvalósítására más közforrásból is támogatásban részesültek, nem jelenthetnek be. Hasonlóan a jelen nyilvános pályázatra bejelentett projekt keretében érvényesített költségekre a pályázó más közforrásból nem szerezhet támogatást. A projekt kettős finanszírozásának megállapítása esetén a pályázónak vissza kell fizetnie a támogatás teljes összegét a késedelmi kamatokkal együtt. 
5. A KÖLTSÉGEK TÁMOGATHATÓSÁGA 
5.1. Támogatható költségek
Jelen nyilvános pályázat keretében a támogatható költségek közé tartoznak mindazok a költségek, amelyekre a következők vonatkoznak: 

· Közvetlen kapcsolatban állnak a projekt megvalósításával, összhangban vannak a projekt célkitűzéseivel és szerepelnek a projekt társfinanszírozásáról szóló szerződésben, 

· Ténylegesen a projekt keretében beszerzett árukból erednek, valamint a pályázó benyújtotta az azok kifizetésére vonatkozó igazolásokat, 

· A támogatható költségek kizárólag csak a vállalat elsődleges, illetve főtevékenységével kapcsolatos alapeszközök költségei, 

· Megfelelnek a jó gazda gondossága elvének, 

· A projekt jogosultságának időszakában keletkeztek, 

· Hiteles számviteli dokumentumokkal alátámasztottak, 

· A jogosultság időszakában keletkeztek (az áru beszerzése, illetve működőképessé válása) és kerültek kifizetésre, 

· Amelyekről a számlák a kedvezményezett nevére lettek kiállítva,
· A termékeket és a felszerelést közvetlenül a kedvezményezettek használják (tilos a kölcsönzésük és/vagy bérbeadásuk más személy számára),

· Az alátámasztó bizonyítékok és dokumentumok a kedvezményezett nevére szólnak, 

· A benyújtott pályázattal és a szerződéssel összhangban keletkeztek (a pályázatban/szerződésben előre nem látott költségek nem részesülnek támogatásban), 

· A kifizetési kérelem kiállítása előtt keletkeztek, 

· A közbeszerzésről szóló törvény alapelveinek figyelembevételével keletkeztek (piaci áron vásárolták őket).
A benyújtott projekt költségeinek összhangban kell lenniük a gazdaságosság, a hatékonyság és az eredményesség, a szolgáltatók közötti verseny biztosítása, az átláthatóság, a szolgáltatókkal való egyenlő bánásmód és az arányosság elvével. 
A költségek nem támogathatók, ha az áru beszerzését első, második vagy harmadik fokú rokonok végzik, illetve az a természetes személy végzi, aki a pályázó alapítója és/vagy a gazdasági társaság részesedője, illetve részvényeinek tulajdonosa, valamint ha a gazdasági társaság és a társult vállalatok, a házastársak vagy a házasságon kívüli partnerek között ügyfél/megrendelő kivitelezői viszonyról van szó. 
A projekt összes költségét a pályázó a 3b. számú nyomtatványon (Költségjegyzék) köteles részletesen meghatározni (illetve ha ÁFA visszaigénylésére jogosult adóköteles jogi személy, akkor a 3c. számú nyomtatványon). 
A projekt költségeit és az egyéb pénzügyi számításokat euróban kell kimutatni, két tizedes jegyre kerekítve. 
5.2. Nem támogatható költségek 

A nem támogatható költségek a következők: 
· munkaerőköltségek,

· vám, vámilletékek,
· építési és szerelési munkálatok, 

· föld- és ingatlanvásárlás,
· hozzáadott érték adó (ÁFA–DDV), amennyiben a pályázó ÁFA visszaigénylésére jogosult adóköteles személy,
· a vállalat reprezentációs költségei,
· működési és anyagi költségek, 
· számítógépek, szoftverek, nyomtatók és fénymásolók beszerzésének költségei, 
· helyettesítő beruházások,
· lizing,

· a készpénz-helyettesítő fizetési eszközökkel kifizetett költségek: asszignációval, kompenzációval, cesszióval, kényszer-nettósítással stb., 
· használt felszerelések beszerzésének költségei, 
· azok a költségek, amelyek a múltban már közforrásokból származó támogatásban részesültek, illetve a projekt időtartama alatt más közforrásokból finanszírozott költségek, 
· a projekt társfinanszírozásáról szóló szerződésben nem tervezett költségek, 
· a projekt tartalmával és céljaival nem közvetlen kapcsolatban álló egyéb költségek, 
· járművek (személy- és tehergépjárművek traktorok,…) vásárlása, kivéve a munkagépeket, 
· személyes használatra szánt eszközök, mobiltelefonok és egyéb eszközök vásárlása, amelyekről feltételezhető, hogy személyes használatra lesznek felhasználva,

· projektdokumentáció.. 
Ha a beadvány a jelen nyilvános pályázat szerint nem támogatható költségeket tartalmaz, úgy kiegészítésre való felhívás nélkül elutasításra kerül. 
5.3. A pénzeszközök odaítélésére és kifizetésére vonatkozó egyéb feltételek
1. A beruházási projekt tárgyának legalább a beruházást követő 5 évben a jogosultsági területen kell maradnia. 
2. A támogatás tárgyát képező anyagi és nem anyagi befektetéseket kizárólag az állami támogatásban részesülő vállalatnál lehet használni és 
· be kell azokat vonni a vállalat eszközei közé, valamint amortizálandó alapeszközként kell kezelni, 
· piaci feltételek alapján harmadik személytől kell azokat megvásárolni. 
3. A pályázónak a beadvány benyújtása napján megfelelő bejegyzéssel, illetve a tevékenysége megfelelő bejegyzésével, valamint a tulajdonosoknak a beruházás kivitelezésére, illetve a beruházás tárgyát képező tevékenység teljesítésére vonatkozó összes engedéllyel és beleegyezéssel kell rendelkeznie, majd a beruházás lezárása után (a munkálatok természetétől függően) be kell szereznie a használatbavételi engedélyt (amennyiben ez szükséges). 
.
4. Az egész beruházást úgy kell kezelni, hogy megfeleljen a vonatkozó jogszabályoknak, illetve előírásoknak. 
5.4. A projekt pénzügyi konstrukciója
A beadvány 3a. számú nyomtatványán meg kell határozni a projekt minden finanszírozási forrását (saját eszközök, az igényelt vissza nem térítendő eszközök stb.) a projekt teljes értékére vonatkozóan. 
A projektnek zárt pénzügyi konstrukcióval kell rendelkeznie, ellenkező esetben a beadvány kiegészítésre való felhívás nélkül elutasításra kerül. 
6. A PÁLYÁZAT BENYÚJTÁSÁNAK MÓDJA ÉS HATÁRIDEJE 
6.1. A pályázati határidők és a benyújtás módja
A pályázatnak az MMÖNK, Fő utca 124., 9220 Lendva címre történő benyújtási határideje (űrlapok és mellékletek): 2019. 5. 13. A beadványt ajánlott levélben postai úton kell elküldeni, a benyújtás időpontjának a postára adás napja számít (a postára adás dátuma a mérvadó). 
A beadványokat a pályázati dokumentációval összhangban kell benyújtani, éspedig ajánlott levélben postai úton, zárt borítékban, amelynek első oldalán megfelelően kiírva, szó szerint és rövidítések nélkül a következő megjelölést kell feltüntetni: „FELNYÍTNI TILOS – PÁLYÁZATI DOKUMENTÁCIÓ – JR ANS UKREP 1/1-2019”. A borítékra egyértelműen és olvashatóan rá kell írni a pályázó nevét és címét.
A pályázati dokumentáció mellékletét képezi a boríték megcímzésének és megjelölésének mintája is (8. számú űrlap: Borítékminta), amelyet az utasításokkal összhangban kitöltve rá lehet ragasztani a boríték első oldalára. A beadványokat szlovén nyelven, a 2. számú űrlap: A projekt diszpozíciója 3., 6. és 7. pontját pedig kétnyelvűen kell elkészíteni. Kétnyelvűnek akkor tekinthető a szöveg, ha szlovén nyelven íródott és egyben magyar nyelvre is le van fordítva, a következő megjelöléssel: „Aláírásommal igazolom, hogy a fordítás az eredetivel mindenben megegyezik”, és szerepel a pályázó aláírása. Ha a beadványok mellékletei (szerződések, előszámlák, katalógusok...) idegen nyelvűek, a pályázati bizottságnak joga van utólag azok szlovén nyelvű fordítását követelni, amelyek megfelelőségét a felelős személy igazolja saját aláírásával. Kétség esetén az MMÖNK utólag hitelesített fordítást is követelhet, amelynek költségei a pályázót terhelik. 

Az összes helytelenül megjelölt, illetve a határidő után beérkező beadvány, valamint mindazok, amelyekben a 2. számú, A projekt diszpozíciója című űrlap 3., 6. és 7. pontjai nem kétnyelvűen szerepelnek, elutasításra kerülnek és vissza lesznek juttatva a pályázóknak.
Amennyiben a pályázat végrehajtásának időszakában az SzK költségvetésének módosítására kerülne sor, amely a költségvetési források csökkentéséhez vezetne, a Gazdaságfejlesztési és Technológiai Minisztérium a 160045 számú – A nemzeti közösségek által lakott területek fejlesztése című költségvetési tételen biztosított költségvetési eszközöket is csökkentheti. Az NRP (Fejlesztési Programok Tervei) száma az állami költségvetésben: 2130-18-9701. Ennek következtében az MMÖNK-nak joga van, hogy a nyilvános pályázatot visszavonja vagy megszüntesse. Ebben az esetben a pályázók nem követelhetik a költségek megtérítését. 
A pályázati beadvány benyújtása azt jelenti, hogy a pályázó elfogadja a pályázat feltételeit és az értékelés kritériumait. 
6.2. A beadványok felbontása, formai teljességének ellenőrzése és értékelése 
6.2.1. A beadványok felbontása 
A beadványok felbontása nem nyilvános. A szakmai bizottság minden egyes, megfelelően megjelölt beadványt felbont és ellenőrzi formai teljesség szempontjából, az érvényeseket pedig értékeli. 
Felbontásra kizárólag időben beérkezett, megfelelően kitöltött és megjelölt, valamint postai úton ajánlott küldeményként az MMÖNK címére küldött zárt borítékok (kötelező a Borítékminta című nyomtatvány alkalmazása – 8. számú pályázati nyomtatvány) kerülnek.
A szakmai bizottság a beadványok felbontásáról jegyzőkönyvet készít. 
6.2.2. A beadványok formai teljességének ellenőrzése 

A szakmai bizottság a benyújtott beadványok formai teljességének ellenőrzését előreláthatólag a felbontásuk után 8 napon belül fogja elvégezni. 

6.2.3. A beadvány teljessége
Ahhoz, hogy a beadvány teljesnek tekinthető legyen, tartalmaznia kell: 

1. A kitöltött, aláírt, dátummal ellátott és lebélyegzett 1. számú nyomtatványt: A pályázó nyilatkozata a pályázati feltételek teljesítéséről és elfogadásáról;

2. A kitöltött, aláírt, dátummal ellátott és lebélyegzett 2. számú nyomtatványt: A projekt diszpozíciója, amelynek 3., 6. és 7. pontját kétnyelvűen kell megírni; 

3. A kitöltött, aláírt, dátummal ellátott és lebélyegzett 3a. számú (Pénzügyi konstrukció) és 3b. számú (Költségjegyzés) (illetve ÁFA visszaigénylésére jogosult adóköteles jogi személy esetén a 3c. számú) nyomtatványt. Minden mellékelt nyomtatvány adatainak összhangban kell állnia a többivel, mint ahogy a beadvány többi mellékletével is (mellékelni kell a beruházás teljes értékére vonatkozó előszámlák, illetve szerződések másolatát). 
4. A kitöltött, aláírt, dátummal ellátott és lebélyegzett 4. számú nyomtatványt: A pályázó és a projekt adatai. 

5. A kitöltött, aláírt, dátummal ellátott és lebélyegzett 5a. és 5b. nyomtatványt a tulajdonosokról és a tulajdonosi kapcsolatokra vonatkozó adatokról;

6. A szerződésmintát: ennek mindegyik oldalát szignózni kell, az utolsó oldalt pedig bélyegzővel és a felelős személy aláírásával kell ellátni;

7. Az aláírt, dátummal ellátott és lebélyegzett 6. számú nyomtatványt: A pályázó nyilatkozata, amellyel engedélyezi, hogy a Gazdaságfejlesztési és Technológiai Minisztérium és az MMÖNK jelen pályázat céljából beszerezhesse a hivatalos nyilvántartásokban vezetett adatokat.
8. Az illetékes Pénzügyi Hivatal részéről kiállított, a Szlovén Köztársasággal szembeni esedékes adókötelezettségekről szóló igazolás eredeti példányát, amelynek keltezése nem lehet régebbi, mint a beadvány benyújtásának időpontjától számított 30 nap;

9. Legalább 3 ajánlatot, a legkedvezőbb ajánlattevő előszámláit, a támogatásra benyújtott projekt összes tervezett költségére vonatkozó, 3 hónapos érvényességű ajánlatokat és/vagy előszerződéseket, amelyek 6 hónapnál nem lehetnek régebbiek – a benyújtott előszámlák és előszerződések összegének tartalmaznia kell az összes kedvezményt és költséget;

10. Gépek/berendezések vásárlása esetén mellékelni kell a gépek vagy berendezések prospektusait, illetve a beruházást bemutató dokumentációt;

11. Ha a vállalat bélyegző nélkül működik és a beadvány szerves részét képező dokumentumok nincsenek lebélyegezve, mellékelni kell a pályázó nyilatkozatát, hogy a vállalat bélyegző nélkül működik;

12. Az összes megkapott állami támogatás listáját (EU-s és hazai);

13. Új foglalkoztatások esetén a foglalkoztatottak név szerinti, az Egészségbiztosítási Intézet részéről igazolt listáját; 

14. Egyéb mellékleteket, amelyeket a szakmai bizottság a beadvány felülvizsgálata után követelhet, és amelyek a feltételek teljesítésének igazolását, valamint a kritériumok szerinti értékelés meghatározását szolgálják.

Formailag hiányosnak az a beadvány számít, amely nem tartalmazza az összes pályázati nyomtatványt, a kötelező mellékleteket, valamint a nyilvános pályázat szövegében és a pályázati dokumentációjában előírt adatot. 

Amennyiben a pályázó bélyegzőt használ, ennek alkalmazása minden nyomtatványon és mellékleten kötelező. Ha pedig a cég bélyegző nélkül működik, a bélyegző helyére oda kell írni: „A cég bélyegző nélkül működik“, a beadványhoz pedig mellékelni kell erről a nyilatkozatot. Ugyanúgy kötelező a felelős személy aláírása minden erre megjelölt helyen. Ellenkező esetben a beadvány hiányosnak minősül, a pályázót pedig hiánypótlásra szólítják fel. 
A szakmai bizottság a formailag hiányos beadványok esetén a pályázókat hiánypótlásra szólítja fel, kivéve, ha a beadvány nem tartalmazza a 3. számú nyomtatványt – A projekt diszpozíciója. A hiánypótlás felhívása postán érkezik a pályázó hivatalos címére. Ha a pályázó hivatalos címén a küldemény kézbesítése nem lehetséges, ez Az általános közigazgatási eljárásról szóló törvény 96. cikkének (3) bekezdésével összhangban kerül végrehajtásra (SzK Hivatalos lapja 24/06 – egységes szerkezetbe foglalt hivatalos szöveg, 105/06 – ZUS-1, 126/07, 65/08, 8/10 és 82/13 sz.). A hiánypótlás határidejét a szakmai bizottság határozza meg, de nem lehet nyolc (8) napnál hosszabb. 

Teljesnek számít az a beadvány is, amely hiánypótlása a felhívás/ok alapján határidőn belül érkezik be. 

A beadványok hiánypótlásának célja az esetleges hiányzó dokumentumok és nyomtatványok, illetve adatok biztosítása, amelyek a beadvány nyilvános pályázatra való benyújtásakor a feltételek teljesítését mutatják. 

A projekt bejelentésének egyesített módjának elvárása miatt azt a 2. számú nyomtatványon – A projekt diszpozíciója kell bemutatni. A bejelentett projekt nélküli beadvány nem tekinthető megfelelőnek, mivel a pályázat tárgyához nem illeszkedő beadványról van szó, ezért nem lehet hiányos beadványként kezelni és a pályázót hiánypótlásra felszólítani. 

Amennyiben a beadványhoz mellékelt 2. számú nyomtatvány – A projekt diszpozíciója nincs teljes egészében kitöltve (a diszpozíció megjelölt pontjait magyar nyelvű fordítással is el kell látni), a beadvány elutasításra kerül a pályázó hiánypótlásra való felszólítása nélkül. 

A pályázó a hiánypótlásban nem változtathatja meg: 

· az igényelt eszközök összegét, 

· a pályázatnak a beadvány/projekt tárgyára vonatkozó műszaki specifikációt tartalmazó részét, 

· a beadvány azon elemeit, amelyek a többi, a jelen nyilvános pályázat többi beadványával szemben befolyásolják vagy befolyásolhatják a besorolást/értékelést.

A pályázó a nyilvánvaló számítási hibákat kizárólag az MMÖNK írásbeli hozzájárulásával javíthatja ki, amely során az igényelt eszközök összege nem változtatható meg. 

A pályázó a hiánypótlásokat az MMÖNK részére a beadvánnyal azonos módon és a hiánypótlási felhívással összhangban köteles továbbítani. Azok a beadványok, amelyek hiánypótlása nem érkezik meg a határidőn belül és a felhívással összhangban, elutasításra kerülnek. 

Az értékelési folyamatba csak azok a beadványok kerülnek be, amelyek megfelelnek a nyilvános pályázat összes formai feltételének. 

6.2.4. A beadványok érvénytelennek tekintése 

A beadvány hiánypótlásra való felszólítás nélkül érvénytelennek tekintendő, ha: 

1. a határidő után került benyújtásra (a beadványt visszaküldik a feladónak), 

2. helytelenül van megjelölve (a beadványt visszaküldik a feladónak), 

3. nem jogosult pályázó nyújtotta be, 

4. a pályázó ugyanazon projektre több beadványt nyújt be (társult vállalatok esetén a pályázaton csak az egyik cég vehet részt, ellenkező esetben a társult vállalat minden egyes pályázójának beadványa érvénytelennek tekintendő), 

5. a pályázó kettő vagy több projekttel szerepel, 

6. a beadvány nem tartalmazza a 2. számú nyomtatványt – A projekt diszpozíciója, illetve az említett nyomtatvány hiányosan van kitöltve és nem tartalmazza a magyar nyelvű fordítást (a megjelölt pontok esetén). 

Érvénytelennek tekintendők azok a beadványok is, amelyek hiánypótlási felszólítást kapnak, de a hiánypótlást nem nyújtják be a határidőn belül, illetve a hiánypótlást egyáltalán nem nyújtják be, vagy ha benyújtják, de nem a hiánypótlási felszólítással összhangban (helytelen hiánypótlás). 

6.2.5. A beadványok elutasítása 

Azok a beadványok, amelyek nem teljesítik a pályázat és a pályázati dokumentáció összes feltételét és követelményét, illetve nem állnak összhangban a pályázat tárgyával, szándékával és céljaival, elutasításra kerülnek. Ha ez a tény a társfinanszírozásra vonatkozó határozat kiállítása után kerül megállapításra, az MMÖNK a szerződést nem írja alá, a határozatot pedig érvénytelenné nyilvánítják. Amennyiben az MMÖNK a fentieket a szerződés aláírása után állapítja meg, ez elegendő indok a szerződéstől való elállásra és az eszközök visszafizettetésére. 
A feltételek teljesítésének a teljes beadványból, a közismert tényekből és a hivatalos nyilvántartások adataiból kell származnia. 

A beadvány elutasításra kerül akkor is, ha: 

1. a pályázó a jelen nyilvános pályázat szerint nem támogatható költségeket sorol fel, 

2. a pályázó nem a támogatásra jogosult területre vonatkozó projektre kér támogatást, 

3. a pályázónak ugyanarra a célra már korábban jóváhagytak közpénzeket,

4. a pályázó nem adta le azokat az adatokat és megkövetelt mellékleteket, amelyekből egyértelműen látható lenne a megvalósítás szándéka, célja és módja, valamint a feltételek teljesítése, illetve nem hiteles és/vagy valós adatokat adott meg, 

5. a pályázó nem tervezi a 4.2. számú – Az igényelt eszközök összegének korlátozása című fejezetben meghatározott, legalább 25 %-os önrészt. 

6. a projekt költségei nem érik el vagy meghaladják a 4.2. számú – Az igényelt eszközök összegének korlátozása című fejezetben meghatározott értékeket, 

7. a beadványban megadott adatok ellentmondásosak, amit a pályázó nem tud megmagyarázni, 

8. a bejelentett projekt nem rendelkezik zárt pénzügyi konstrukcióval, 

9. a pályázó vagy bármely más érdekelt személy megpróbálja bármilyen módon befolyásolni a beadvány független és pártatlan kezelését, minden befolyásolási kísérlet rögzítésre és bejelentésre kerül, 

10. az értékelés során nem ér el legalább 40 pontot, 

11. az értékelés során 40 vagy több pontot ér el, de már minden rendelkezésre álló pénzeszközt kiosztottak olyan pályázatok társfinanszírozására, amelyek magasabb pontszámot értek el. 

6.2.6. A beadványok értékelése

A beadványokat, amelyeket nem nyilvánítottak érvénytelennek vagy nem kerültek elutasításra, a szakmai bizottság a 7. fejezetben leírt kritériumok alapján fogja értékelni. 
A szakmai bizottság az értékelés alapján listát készít és a beadványokat az elért pontok szerint sorolja be a legtöbb elért ponttól a legkevesebbig. A támogatás elosztására a beadványok sorrendje szerint kerül sor, éspedig a legtöbb elért ponttól a legkevesebbig, az eszközök felhasználásáig. 
Abban az esetben, ha kettő (vagy több) pályázat azonos pontszámot ér el, az részesül előnyben, amely magasabb pontszámot ért el az MMÖNK Tanácsának értékelésénél (ha itt is azonos pontszámot érnek el, az a pályázat részesül előnyben, amely magasabb hitelminősítést kapott). 

Az MMÖNK felszólíthatja a kedvezményezettet, akinek a pályázata társfinanszírozásra kerül, de a nyilvános pályázat szerinti tervezett pénzeszközök nem lesznek elegendőek a támogatható költségek társfinanszírozására a kedvezményezett pénzügyi konstrukciójában betervezett mértékben, hogy a pályázat pénzügyi konstrukcióját a fennmaradó rendelkezésre álló pénzeszközökhöz igazítsa. Amennyiben a pályázó a kiszabott határidőben ezt nem teszi meg, illetve ebbe nem egyezik bele, az MMÖNK-nak joga van arra, hogy az időkeret lehetőségein belül a pénzeszközöket annak vagy azoknak a pályázóknak kínálja fel, amely(ek) pályázata(i) az elért pontszám szerint az érintett pályázat után lett(ek) besorolva. 
A szakmai bizottság a pályázóktól további értelmezést, illetve magyarázatot kérhet a projektet, a tevékenységeket és a tervezett költségeket, valamint azok kiigazítását illetően. Amennyiben a magyarázatokat nem továbbítják határidőn belül és a felhívásban meghatározott módon, a szakmai bizottság a beadványt elutasítja. 

6.3. Értesítés az elbírálásról 

A pénzeszközök jóváhagyásáról a szakmai bizottság javaslata alapján az MMÖNK Tanácsának elnöke, illetve a részéről megbízott személy fog határozattal dönteni. 

Az MMÖNK a pályázókat a pályázat eredményéről előreláthatólag a beadványok felbontásának befejezését követő 30 napon belül fogja értesíteni. A pályázati eredmények közérdekű információnak minősülnek és az MMÖNK www.muravidek.si, valamint www.muravidek.re honlapjain kerülnek megjelentetésre. 
6.3.1. Jogi védelem

Az MMÖNK határozata ellen fellebbezésnek nincs helye. Az MMÖNK-nak a társfinanszírozási kérelemre vonatkozó döntése ellen közigazgatási peres eljárás indítása lehetséges. Az eljárás kérelmét a határozat kézhez vételétől számított 30 napon belül a Szlovén Köztársaság Közigazgatási Bíróságához kell benyújtani, éspedig írásban közvetlenül a bíróságon vagy ajánlott küldeményként postán. A kérelem benyújtása időpontjának a postára adás napja számít (a postára adás dátuma a mérvadó). A kérelmet annyi példányban kell benyújtani, ahány részvevő fél szerepel az eljárásban. A kérelemhez mellékelni kell a vitatott határozat eredeti példányát, átiratát és másolatát. 

Peres eljárás indítása nem késlelteti a szerződések aláírását a támogatásra kiválasztott kedvezményezettekkel. 

6.3.2. A „de minimis” támogatás odaítélésének időpontja 

A Bizottság 2013. december 18-i, 1407/2013/EU számú, az Európai Unió működéséről szóló szerződése 107. és 108. cikkének a csekély összegű támogatásokra vonatkozó alkalmazásáról (EU Hiv. lapja L 352, 2013. 12. 24.) szóló rendelet 3. cikkének 4. pontja értelmében a „de minimis” támogatás akkor tekinthető odaítéltnek, amikor a támogatáshoz való jogot a vállalatnak az alkalmazandó nemzeti jog szerint megítélték, és nem csak a kifizetés napján. 
A szerződés aláírásának időpontja a „de minimis” támogatás odaítélésének időpontja; e dátum alapján ellenőrzendő a „de minimis” támogatások halmozása. A támogatás odaítélését (a szerződés aláírását) követően az állami támogatások akkor is odaítéltnek számítanak, ha ténylegesen még nem kerültek kifizetésre. 

6.3.3. A pályázatban és a szerződés megkötésekor tett nyilatkozatok és adatok 

A pályázatban vagy a szerződés megkötésekor, illetve megvalósítása során tett hamis vagy félrevezető nyilatkozatokért és megadott adatokért a pályázót büntetőjogi és anyagi felelősség terheli. Ilyen esetben az MMÖNK a Büntetőeljárásról szóló törvénynek megfelelően fog intézkedni, a pályázótól pedig az esetlegesen már kifizetett pénzeszközök és az ezekkel kapcsolatosan felmerülő egyéb költségek visszafizetését követeli késedelmi kamatokkal együtt. 

7. ÉRTÉKELÉSI KRITÉRIUMOK 

A beadványok értékelése két részből áll: a pályázó értékelése és a projekt értékelése. Maximálisan 100 pontot lehet elérni. Támogatásban csak azok a projektek részesülhetnek, amelyek 40 vagy több pontot érnek el. 

7.1. A pályázó értékelése 

A pályázó értékelése a következő kritériumok szerint történik (összesen legfeljebb 35 pont):

A. hitelminősítés

B. a vállalat mérete

A. Hitelminősítés

E kritérium szerint a beadvány legfeljebb 20 pontot érhet el. 

A  vállalatok legújabb hitelminősítése a Bisnoded d. o. o. vállalat GviN adatbázisából kerül beszerzésre.  A (pénzügyi) hitelminősítés a következő módszer szerint került pontozásra: 

	
	1
	2
	3

	A
	20
	19
	18

	B
	12
	11
	10

	C
	7
	6
	5

	D
	5
	4
	3

	E
	3
	2
	1


Példa: Az A2-es hitelminősítéssel rendelkező vállalat 19 pontot kap, a C3-as hitelminősítéssel rendelkező pedig 5 pontot stb. Ha a vállalat az értékelés zárónapján (még) nem rendelkezik hitelminősítéssel (mert nem működik, túl alacsony a forgalma stb.), e kritérium keretében 0 pontot kap. 

B. A vállalat mérete

E kritérium szerint legfeljebb 15 pont érhető el. 

	Középvállalat 
	5 pont

	Kisvállalat
	10 pont

	Mikrovállalat
	15 pont


7.2. A projekt értékelése 

A projekt értékelése a következő kritériumok szerint történik (összesen legfeljebb 65 pont): 

A. Az MMÖNK Tanácsának értékelése

B. A foglalkoztatás növelése 

C. A beruházás szándéka és célja 

D. Környezetvédelem

A. Az MMÖNK Tanácsának értékelése 

Az értékelésre az MMÖNK Tanácsának ülésén kerül sor, éspedig a 2. számú – A projekt diszpozíciója című nyomtatvány tartalma alapján. 

A kritérium szerint legfeljebb 20 pont érhető el. 

	A projekt átfogó és átlagon felüli minőségi megközelítést tartalmaz a problémák megoldásához az egész, az őshonos nemzeti közösség tagjai által lakott területen. 
	20 pont

	A projekt átfogó megközelítést tartalmaz a problémák megoldásához kettő vagy több önkormányzati nemzeti közösség területén. 
	15 pont

	A projekt átfogó megközelítést tartalmaz a problémák megoldásához valamelyik önkormányzati nemzeti közösség egész területén. 
	10 pont

	A projekt átfogó megközelítést tartalmaz a problémák megoldásához valamelyik önkormányzati nemzeti közösség területének bizonyos részén (egy bizonyos település fejlődése). 
	5 pont

	A projekt nem járul hozzá a célterület problémáinak megoldásához. 
	0 pont


B. A foglalkoztatás növelése

A kritérium szerint legfeljebb 20 pont érhető el. Az értékelés a 2. számú – A projekt diszpozíciója című nyomtatvány 8. pontja alapján történik. 
	Újonnan létrehozott munkahelyek száma
	

	Mikrovállalat
	Kisvállalat
	Középvállalat
	

	/
	/
	1
	3 pont

	/
	/
	2
	7 pont

	/
	1
	3
	10 pont

	1
	2
	4
	13 pont

	2
	3
	5
	17 pont

	3 vagy több
	4 vagy több
	6 vagy több
	20 pont


Csak teljes munkaidőben betöltött munkahely számít (8 órás, nem részmunkaidős, kivéve, ha a részmunkaidőt külön határozattal hagyták jóvá, pl. anyaság miatt...). 

Azon pályázatoknak, amelyek tervezetében nem áll új munkahelyek létesítése, e kritérium szerint 0 pont jár. 

Az újonnan létrehozott munkahelyek száma az abszolút különbözet a nyilvános pályázat megjelentetésének napján érvényes alkalmazotti létszám vagy az elmúlt elszámolási időszakban (az eredménykimutatás alapján) aktuális átlagos alkalmazotti létszám – ha ez a szám a nagyobb – és az alkalmazottak száma között a beruházás lezárásának napján.

Kizárólag teljes munkaidőben (8 óra) foglalkozatott munkahelyek számítanak, amelyek a pályázat benyújtásának napján vagy a kezdő beruházások – amelyek a pályázat tárgyát képezik és más forrásokból nem támogatottak, illetve más projekt részeként nem jöttek létre és nem is jönnek létre – kivitelezése nyomán később kerülnek megnyitásra. Azok a munkahelyek, amelyek más, már létező vagy a későbbiekben megkötött, egyéb nyilvános pályázatok szerződései alapján jönnek létre, és/vagy amelyek köz- vagy uniós forrásokból származó támogatásban részesülnek, nem tekintendők jelen nyilvános pályázat, illetve a nyilvános pályázat alapján megkötött szerződés alapján újonnan létrehozott munkahelyeknek és foglalkoztatásnak.

A munkavállalók egyik vállalatból a másikba történő áthelyezése, a diákmunka és a szolgáltatásnyújtási szerződés alapján végzett munka nem tekintendő újonnan létrehozott foglalkoztatásnak! 

Munkaszerződések

A pályázó vállalja, hogy a 2. számú – A projekt diszpozíciója című nyomtatványban (8. pont) felvázolt munkahelyekre határozatlan időre szóló, illetve meghatározott időre, de legalább 24 hónapra és teljes munkaidőre szóló munkaszerződéseket fog kötni. 

A munkaszerződésnek – egyéb kötelező tartalom mellett – tartalmaznia kell még: 

· A munkavégzés helyét – meg kell egyeznie a projekt megvalósításának helyszínével (pontos cím) 
· A bruttó havi alapbért euróban, amely nem lehet alacsonyabb a Szlovén Köztársaságban előírt minimálbérnél 

· Amennyiben meghatározott időre szóló munkahelyről van szó, a foglalkoztatás időtartamát

Amennyiben a kedvezményezett a foglalkoztatottak tervezett növelését legkésőbb a projekt befejezéséig nem valósítja meg (2019. 09. 30.), nem jogosult a társfinanszírozás kifizetésére. 
C. A beruházás szándéka és célja 

A kritérium szerint legfeljebb 20 pont érhető el, a pontokat a kritérium szempontjainak megfelelően ítélik oda, amely alapján a pályázat a maximális pontszámot érheti el. Az értékelés a 2. számú – A projekt diszpozíciója című nyomtatvány 7. pontja alapján történik. 
	Nyilvánvaló, hogy a beruházás célja nem a termelés bővítése és korszerűsítése. 
	0 pont

	Nyilvánvaló, hogy a beruházás célja a termelés bővítése és/vagy korszerűsítése a már meglévő termékek és szolgáltatások révén. 
	10 pont

	Nyilvánvaló, hogy a beruházás célja új termék előállítása vagy szolgáltatás nyújtása. 
	20 pont


D. Környezetvédelem

A kritérium szerint legfeljebb 5 pontot lehet elérni, a pontokat a kritérium szempontjainak megfelelően ítélik oda, amely alapján a pályázat a maximális pontszámot érheti el. Az értékelés a 2. számú – A projekt diszpozíciója című nyomtatvány 9. pontja alapján történik. 
	A környezetvédelem alapjai nincsenek meghatározva vagy csak megjelölésre kerültek, további értelmezés nélkül. 
	0 pont

	A környezetvédelem alapjait meghatározták és megfelelően értelmezték. 
	5 pont


8. A SZEMÉLYES ADATOK ÉS AZ ÜZLETI TITOK VÉDELME 

A személyes adatok védelme a vonatkozó jogszabályokkal összhangban történik. A kiválasztott pályázat a beadvány benyújtásával hozzájárul az odaítélt és kifizetett pénzeszközökre vonatkozó adatok nyilvános megjelentetéséhez. A közérdekű információkhoz való hozzáférést, valamint a személyes adatok védelmét szabályozó törvényekkel összhangban a projekt alapadatai kerülnek megjelentetésre. 

A beadványokból származó valamennyi adat közérdekű információnak minősül, kivéve azokat, amelyeket a pályázók külön üzleti titokként jelölnek meg. Az üzleti titok csak egyes adatokra vagy a beadvány bizonyos részére vonatkozhat, az egész beadványra nem. A minisztérium, az MMÖNK és más, a nyilvános pályázat végrehajtásának, irányításának, ellenőrzésének és revíziójának felügyeletében részvevő szervek felhasználhatják a beadványban leadott, nem üzleti titoknak minősülő adatokat nyilvántartások, illetve listák és elemzések elkészítéséhez. 

9. A PÁLYÁZATI BIZOTTSÁG MUNKÁJÁNAK BEFOLYÁSOLÁSÁRA VONATKOZÓ TILALOM 

12. A pályázó vagy más érdekelt fél bármilyen, a pályázat feldolgozását befolyásoló kísérlete a beadvány elutasítását eredményezi. Ugyanez érvényes a szakmai bizottság munkáját és döntéseit befolyásoló kísérletek esetén. Minden befolyásoló kísérlet rögzítésre és bejelentésre kerül. 
10. PÁLYÁZATI DOKUMENTÁCIÓ

A pályázati dokumentáció és a nyilvános pályázatra vonatkozó összes információ az MMÖNK http://www.muravidek.si én www.muravidek.re című honlapjain kerül megjelentetésre.

A pályázati dokumentáció részét képezik az alábbiakban felsorolt minták, pályázati nyomtatványok, mellékletek és nyilatkozatok is, amelyeket a pályázónak az utasításokkal összhangban ki kell tölteni és kötelezően a pályázati beadványhoz mellékelni kell:

1. Szerződésminta

1.2. Kifizetési kérelem (ZZI) (1. számú melléklet)

1.3. Nyilatkozat, hogy a számlák és a kifizetések igazolásainak másolatai megegyeznek az eredetiekkel (2. számú melléklet) 

1.4. Nyilatkozat a személyi jövedelemadó levonásáról (3. számú melléklet)

2. 1. számú pályázati nyomtatvány: A pályázó nyilatkozata a pályázati feltételek teljesítéséről és elfogadásáról
3. 2. számú pályázati nyomtatvány: A projekt diszpozíciója

4. 3a. számú pályázati nyomtatvány – Pénzügyi konstrukció, 3b. és 3c. számú nyomtatvány – Költségjegyzés
5. 4. számú pályázati nyomtatvány: A pályázó és a projekt adatai
6. 5a. és 5b. számú pályázati nyomtatvány: Nyilatkozat a tulajdonosokról és tulajdonosi kapcsolatokra vonatkozó adatok 

7. 6. számú pályázati nyomtatvány: A pályázó nyilatkozata, amellyel engedélyezi, hogy a Gazdaságfejlesztési és Technológiai Minisztérium és az MMÖNK jelen pályázat céljából beszerezheti a hivatalos nyilvántartásokban vezetett adatokat 

8. 7. számú pályázati nyomtatvány: Váltónyilatkozat mintája 
9. 8. számú pályázati nyomtatvány: Borítékminta 

10. 9. számú pályázati nyomtatvány: „De minimis”-nyilatkozat

11. A projekt költségjegyzéke (ZZI-1 melléklet)

12. Összefoglaló jelentés (ZZI-2 melléklet)

11. A KEDVEZMÉNYEZETT FELELŐSSÉGE ÉS KÖTELEZETTSÉGEI 

Ha megállapításra kerül, hogy a kedvezményezett a pályázati beadványban vagy a kifizetési kérelemben hamis vagy félrevezető adatokkal vagy nyilatkozatokkal szolgált, büntetőjogi és anyagi felelősség terheli. 

A kedvezményezett:

· felelős a projektnek a pályázati beadvánnyal és a szerződéssel összhangban történő végrehajtásáért;

· a projekt valamennyi eljárását az alkalmazandó jogszabályokkal és előírásokkal összhangban köteles végrehajtani;

· vállalja, hogy vis maior esetén, amely befolyásolhatja a projekt megvalósítását, azonnal értesíti az MMÖNK-t és lehetséges megoldásokat javasol, amelyekhez az MMÖNK jóváhagyása szükséges, különben úgy tekintendő, hogy a pénzeszközöket nem célszerűen használta fel;

· köteles az odaítélt pénzeszközök és a projekt tényleges értéke közötti különbség fedezéséhez szükséges eszközöket biztosítani;

· a megtérítési kérelem továbbításának szakaszában köteles az MMÖNK-t tájékoztatni az eszközök felhasználásáról, valamint az ügyvitelről;

· köteles az MMÖNK-nak és a részéről felhatalmazott személyeknek lehetővé tenni a szerződés végrehajtása és a pénzeszközök célszerű felhasználása feletti ellenőrzést és a folyamatok követését úgy, hogy lehetővé teszi az MMÖNK meghatalmazott dolgozói és az MMÖNK részéről felhatalmazott személyek, valamint egyéb illetékes személyek számára a projekt fizikailag megvalósuló eredményeihez, valamint az összes dokumentációjához való hozzáférést;

· kötelezi magát, hogy a jelen szerződésből származó követeléseit az MMÖNK iránt nem ruházza át másokra vagy biztosítékként nem mond le róla, valamint hogy az MMÖNK felé irányuló, a jelen szerződésből származó követelések alapján nem érvényesít zálogjogot, a jelen szerződés alapján megszerzett eszközökkel pedig nem gazdálkodik a jelen szerződésben meghatározott szándékokkal ellentétben. 
· Ha az MMÖNK megállapítja, hogy a jóváhagyott pénzeszközök nem célszerűen vannak felhasználva vagy elidegenítették őket, illetve hogy a kedvezményezett számára indokolatlanul kerültek jóváhagyásra, eláll a szerződéstől és a kifizetett pénzeszközök visszatérítését igényli a kifizetés napjától a visszatérítés napjáig számítandó, törvényileg meghatározott késedelmi kamatokkal együtt. 
Az indokolatlanul kifizetett pénzeszközöket az MMÖNK-nak az MMÖNK részéről kiállított követelés kézbevételétől számított nyolc (8) napon belül kell visszatéríteni. 
12. A SZERZŐDÉS
Pozitív támogatási döntés esetén a pályázókat felhívják arra, hogy kössenek szerződést az MMÖNK-val. Az MMÖNK fenntartja a jogát, hogy a pályázati dokumentáció részét képező szerződésmintát módosítsa. A kedvezményezettnek joga van a szerződés aláírását elutasítani. Ebben az esetben úgy tekintendő, hogy a nyilvános pályázaton való részvételtől elállt és ezzel elveszíti a jóváhagyott pénzeszközökhöz való jogát. Tilos a már aláírásra előterjesztett szerződés egyoldalú módosítása. Az egyoldalú módosítás azt jelenti, hogy a szerződő felek közt nincs meg a szükséges egyetértés és a szerződés semmisnek számít.  
A kedvezményezettek írásbeli meghívót kapnak az MMÖNK-val való szerződés megkötésére. Ha a meghívás kézhezvételéhez számított nyolc (8) napon belül nem válaszolnak, úgy tekintendő, hogy elálltak a szerződés aláírásától. 
A szerződés mindkét szerződő fél aláírásával válik érvényessé, azzal a feltétellel, hogy a kedvezményezett a szerződés aláírását megelőzően benyújtja a megkövetelt biztosítást a kötelezettségek teljesítéséhez, ellenkező esetben úgy tekintendő, hogy a kedvezményezett elállt a szerződés megkötésétől és így elveszíti a jóváhagyott pénzeszközökhöz való jogát. 
Ha a kedvezményezett eláll támogatási kérelmétől, ezt írásban az MMÖNK, Glavna ulica – Fő utca 124., 9220 Lendava–Lendva címen jeleznie kell. 
Amennyiben a kedvezményezett eláll a szerződés aláírásától és erről írásban értesíti az MMNÖK-t, a fennmaradt pénzeszközt a következő pályázónak ítélhetik oda, amely felkerült az értékelt beadványok listájára, de a kérelmét nem hagyták jóvá, mivel a pénzeszközöket a magasabb pontszámot elért pályázatok támogatására használták fel. A támogatás elosztására sorrendben, az elért pontszám szerint kerül sor. A következő kedvezményezettnek írásbeli nyilatkozatot kell benyújtania, amivel igazolja, hogy a projektet rövidített határidőn belül képes megvalósítani. Az ajánlatot a szakmai bizottsági készíti elő. 
13. BIZTOSÍTÉK A KÖTELEZETTSÉGEK TELJESÍTÉSÉRE 
Az MMÖNK-val történő szerződés-aláírás előtt a kedvezményezettnek biztosítékként a kötelezettségek teljesítésére biankó váltót kell benyújtania, éspedig: 
13.1. Magánvállalkozók 
A magánvállalkozók a szerződéses kötelezettség biztosítékaként a szerződés aláírása előtt három (3) személyes biankó váltót kötelesek benyújtani, amelyekhez mellékelni kell a váltó kitöltésére vonatkozó váltónyilatkozatot, a bank részére pedig váltóbeváltási felhatalmazást „óvás nélkül” záradékkal (mint a mellékletben). 
A három (3), a váltó kitöltésére vonatkozó váltónyilatkozatot és az „óvás nélkül” záradékkal ellátott banki felhatalmazást a kedvezményezett minden azon bank számára köteles benyújtani, amelyben bankszámlával rendelkezik. 
13.2. Gazdasági társaságok
A gazdasági társaságok a szerződéses kötelezettség biztosítékaként a szerződés aláírása előtt három (3) személyes biankó váltót kötelesek benyújtani, amelyekhez mellékelni kell a váltó kitöltésére vonatkozó váltónyilatkozatot, a bank részére pedig váltóbeváltási felhatalmazást „óvás nélkül” záradékkal (mint a mellékletben). 

A három (3), a váltó kitöltésére vonatkozó váltónyilatkozatot és a bank részére a váltóbeváltási felhatalmazást „óvás nélkül” záradékkal a támogatás kedvezményezettje nevében a társaság legnagyobb részvényese köteles benyújtani, éspedig minden azon bank számára, amelyben bankszámlával rendelkezik. Ugyanilyen váltót köteles benyújtani minden egyes részvényes, amelynek a részesedése 25 százaléknál több. 
Státuszváltozások esetén a kedvezményezett vállalja, hogy a benyújtott biankó váltókat, valamint a kitöltésükre és a váltóbeváltásra vonatkozó aláírt és visszavonhatatlan váltónyilatkozatokat a minisztérium és az MMÖNK követelése nélkül újakra cseréli. 
A kedvezményezett (magánvállalkozó vagy gazdasági társaság) a váltó és a váltónyilatkozat helyett „első felszólításra fizető” banki garanciát nyújthat be, amelynek az összes szerződéses kötelezettség teljesítését követően a kis- és középvállalatok esetében legalább még 5, úgyszintén a nagyvállalatok esetében is legalább még 5 évig érvényesnek kell lennie (a beruházás lezárása és az új munkahelyek létrehozásának megvalósítása). Abban az esetben, ha a cégjegyzékből és a megadott adatokból nem lehet megállapítani, melyik szubjektum köteles a személyi váltó benyújtására, az MMÖNK banki garancia benyújtását követelheti. 
A szerződés aláírása és a mellékelt váltónyilatkozatok, valamint a kitöltésükre és a beváltásra vonatkozó felhatalmazások az MMÖNK felhatalmazásaként tekintendők, amelyek alapján az MMÖNK a biankó váltókat kitöltheti, beválthatja és a szerződésből eredő követelések fedezésére használhatja fel. A kedvezményezett azt is vállalja, hogy minden egyes beváltott és megsemmisített váltót az MMÖNK első felszólítására új biankó váltóval helyettesít. 
	Szám: JR PMSNS – ANS UKREP 1/1-2019
Kelt: 2019.04.11.

	Horváth Ferenc,
az MMÖNK Tanácsának elnöke 

�Az Európai Bizottság 2003. május 6-i ajánlása a mikro-, kis- és középvállalkozások fogalmának meghatározásáról – notifikációs szám K (2003) 1422), 2003/361/EK; EU Hiv. lapja. r. l. EU, L 124, 2003. 5. 20. és az Európai Bizottság 2014. június 17-i 651/2014 számú rendelete (EU Hiv. lapja L187, 2017.6.26.) a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról. 


�A pályázati dokumentáció mellékét képező szerződés csak minta, az MMÖNK fenntartja a jogát, hogy aláírása előtt a szerződés tartalmát módosítsa. A kedvezményezettnek joga van a szerződés aláírását elutasítani. Ebben az esetben úgy tekintendő, hogy a nyilvános pályázaton való részvételtől elállt és ezzel elveszíti a jóváhagyott pénzeszközökhöz való jogát. 

